
                                                   e-mail:primaria@marghita.ro


Nr. 4739 din 02.05.2023
                                                 REFERAT DE APROBARE

privind aprobarea documentației de avizare a studiului de fezabilitate şi indicatorilor tehnico-economici prin Hotărârea Consiliului Local pentru proiectul „REABILITAREA, EXTINDEREA, DOTAREA, AMENAJAREA INCINTEI ȘI EFICIENTIZAREA ENERGETICĂ A CLĂDIRII PRIMĂRIEI MUNICIPIULUI MARGHITA, LOC. MARGHITA, CALEA REPUBLICII, NR.1, JUDEȚUL BIHOR”  
derulat în cadrul
Programul Național de Construcții de Interes Public sau Social, Subprogramul 
„ Alte obiective de interes public sau social în domeniul construcțiilor ”
            Prezentul referat de aprobare are la bază prevederile art. 6 alin.(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin. (8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare şi motivare a proiectului de hotărâre privind aprobarea documentației de avizare a studiului de fezabilitate şi a indicatorilor tehnico-economici pentru obiectivul de investiții „ Reabilitarea, extinderea, dotarea, amenajarea incintei si eficientizarea energetica a cladirii primariei, municipiul Marghita, Loc Marghita, Calea Republicii, nr. 1”.
Activitățile integrate în proiect sunt corelate și cu măsurile din Strategia de dezvoltare locală a municipiului Marghita, județul Bihor, pentru perioada 2014-2020 și corespund Obiectivului sectorial 2 - Îmbunătățirea eficienței energetice și reducerea poluării în municipiul Marghita – având măsura : M2.1.1 Creșterea eficienței energetice a clădirilor publice și Obiectivului sectorial 4 - Îmbunătățirea serviciilor publice – având măsurile:  M4.3.1 Îmbunătățirea infrastructurii sociale, M4.7.3 Îmbunătățirea serviciilor publice prin soluții digitale, M4.3.2 Eficiență prin digitalizare.
Proiectul prevede reabilitarea clădirii primăriei clădire construită între anii 1965-1970, extinderea în curtea interioară printr-un corp nou cu destinația de zonă relații cupublicul, iar la etaj cu sală ședințe, dotarea spațiilor cu mobilierul necesar, echipamente, precum și toate utilitățile necesare unei funcționări perfecte, amenajarea peisageră a incintei, pavaje, parcaje, etc precum și eficientizarea energetică a clădirii prin termoizolarea și reabilitarea anvelopei, modernizarea instalațiilor de răcire/ încălzire, ventilare/ climatizare, prepararea apă caldă și iluminat, având ca scop reducerea consumurilor energetice și a cantității de gaze cu efect de seră.
De asemenea, se propun recompartimentări locale, cu pereți nestructurali și propunerea unui lift pentru accesul persoanelor cu dizabități. Clădirea va avea toate dotările necesare pentru facilitarea accesului persoanelor cu dizabilități, inclusiv pe partea de amenajări exterioare și accese.

 În acest sens, propun Consiliului Local al Municipiului Marghita aprobarea  documentaţiei de avizare a studiului de fezabilitate şi indicatorilor tehnico-economici la acest obiectiv de investiţie: „Reabilitarea, extinderea, dotarea, amenajarea incintei si eficientizarea energetica a cladirii primariei, municipiul Marghita, Loc Marghita, Calea Republicii, nr. 1”, judeţul Bihor, întocmit conform H.G. 907/2016.
                        Primar,
      Marcel-Emil Sas-Adăscăliţii 
